ஷெனிலா கோஜா-மூல்ஜி

ஷெனிலா கோஜா-மூல்ஜி (Shenila Khoja-Moolji) பாக்கித்தான்-அமெரிக்கக் கல்வியாளர் ஆவார். இவர் முஸ்லிம் சங்கங்களின் ஹமாத் பின் கலீஃபா அல்-தானி அறக்கட்டளைத் தலைவராகவும், ஜார்ஜ்டவுன் பல்கலைக்கழகத்தில் இணைப் பேராசிரியராகவும் உள்ளார். இவர சியா இசுலாம் முஸ்லிம் அறிஞர் ஆவார். மேலும், முஸ்லிம்கள், பாலினப் பயில்வுகள் மற்றும் பாக்கித்தான் பற்றிய ஆய்வுகள் குறித்த தனது அறிவாற்றலுக்காக அறியப்படுகிறார். கோஜா-மூல்ஜியின் புத்தகங்கள் பல சர்வதேச கல்விச் சங்கங்களின் விருதுகளை வென்றுள்ளது.

 இளமை வாழ்க்கையும் கல்வியும் 
கோஜா-மூல்ஜி பாக்கித்தானின் ஐதராபாத்தில் வளர்ந்தார். இவர் சிந்தி கோஜா சமூகத்தைச் சேர்ந்தவர். சர்வதேசக் கல்வித் திட்டங்களுக்கான கல்லூரிகளில் இருந்து சர்வதேச இளங்கலை பட்டம் பெற உதவித்தொகை பெற்றார். இவர் பிரௌன் பல்கலைக்கழகம், ஆர்வர்டு பல்கலைக்கழகம் மற்றும் கொலம்பியா பல்கலைக்கழகம் ஆகியவற்றில் படித்தார்.

 தொழில் வாழ்க்கை 
2016 மற்றும் 2018 க்கு இடையில், கோஜா-மூல்ஜி பென்சில்வேனியா பல்கலைக்கழகத்தின் பாலினம், பாலியல் மற்றும் பெண்கள் ஆராய்ச்சிக்கான ஆலிஸ் பால் மையத்தில் முதுகலை மற்றும் வருகை அறிஞராக இருந்தார். 2018 ஆம் ஆண்டில், இவர் போடோயின் கல்லூரியில் பாலினம், பாலியல் மற்றும் பெண்கள் படிப்புத் திட்டத்தில் சேர்ந்தார். 2022 ஆம் ஆண்டில், முஸ்லிம் சங்கங்களின் ஹமாத் பின் கலீஃபா அல்-தானி அறக்கட்டளையின் இணைப் பேராசிரியராக நியமிக்கப்பட்டார்,

கோஜா-மூல்ஜி முஸ்லிம் பெண் குழந்தை பற்றிய கோட்பாட்டிற்காக அறியப்படுகிறார். இதில் மலாலா யூசப்சையின் சித்தரிப்பு மற்றும் சர்வதேச வளர்ச்சி பிரச்சாரங்களின் அரசியல் ஆகியவற்றை பகுப்பாய்வு செய்யும் பல கட்டுரைகளும் அடங்கும்.

2019 ஆம் ஆண்டில், ஆசிய ஆய்வுகள் சங்கத்தின் தெற்காசிய அமைப்பிற்கு கோஜா-மூல்ஜி தேர்ந்தெடுக்கப்பட்டார். 2023 ஆம் ஆண்டில், இவர் அமெரிக்க மத அகாதமியில் வட அமெரிக்க மதங்களின் வழிநடத்தல் குழுவில் சேர்ந்தார்.

 படைப்புகள் 
கலிபோர்னியா பல்கலைக்கழக அச்சகத்தால் 2018இல் வெளியிடப்பட்ட இவரது முதல் புத்தகம், தேசியம் முதல் மத உயரடுக்குகள் வரை பல குழுக்களுக்கு - பாலினம், வர்க்கம் மற்றும் மத அடையாளங்களை உருவாக்குவதற்கான போராட்டத்தின் தளமாக பெண் கல்வி எவ்வாறு உள்ளது என்பதை காட்டுகிறது.  இந்த புத்தகம் இசுலாமிய மனிதநேயம் திறந்த அணுகல் தொடரில் வெளியிடப்பட்டது.  இந்த புத்தகம் ஒப்பீட்டு மற்றும் சர்வதேச கல்வி சங்கத்தின் 2019 ஜாக்கி கிர்க் சிறந்த புத்தக விருதை வென்றது.

 விருதுகள் 
இந்தியானா பல்கலைக்கழகத்தை தளமாகக் கொண்ட முஸ்லிம் தொண்டு முன்முயற்சியின் வளர்ந்து வரும் அறிஞர் விருது , சர்வதேச ஆய்வுகள் சங்கத்தின் பெண்ணிய கோட்பாடு மற்றும் பாலின ஆய்வுகள் பிரிவில் இருந்து சமூக ஈடுபாட்டிற்கான ஆரம்பகால தொழில் விருது மற்றும் கொலம்பியா பல்கலைக்கழகத்தின் ஆசிரியர் கல்லூரியின் ஆரம்பகால தொழில்முறை விருது போன்ற பல விருதுகளைப் பெற்றுள்ளார்.

கோஜா-மூல்ஜி அல் ஜசீரா மற்றும் தி எக்சுபிரசு திரிப்யூன் ஆகியவற்றில் இஸ்மாயிலி கலாச்சாரம் மற்றும் இஸ்லாமிய கலாச்சாரம் குறித்த எழுத்துக்களை வெளியிட்டுள்ளார்.

 மேற்கோள்கள் 

பகுப்பு:மகளிர் கல்வி
பகுப்பு:முஸ்லிம் எழுத்தாளர்கள்
பகுப்பு:கொலம்பியா பல்கலைக்கழக முன்னாள் மாணவர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
பகுப்பு:வாழும் மக்கள்